Politivennen, 1808-01-01
Ønske til Bestyrerne af den danske Porselinsfabrik. (ftet Jndsendt.) Nordamerikas Uafhængighed begyndte med at endel af deres patriotiske Borgere toge en fast Beslutning, og med enigt Borgersind overholdt samme, ikke at ville drikke Thee, da England paalagde en forhøjet Told paa samme. - Hvormegen Afhængighed kunde de mindre Nationer ikke forskasse sig imod de større, naar man bestemt kunne ene sig om, at ikke bruge visse Overflødighedsartikler, og hvormegen Velstand kunne man ikke tilvejebringe i sit eget Land, ved at frembringe det hos sig selv, som man nu skatskylder til andre Nationer for. Denne Sætnings Udvikling er ligesaa overflødig, som vidtløftig, jeg vil strax gaae til den Gjenstand jeg vilde tale om. Ve Forfædre, og det ikke saalænge siden, spiste paa Tin, og Almuen paa Leer og tildels Træfade, fabrikerede i Landet; Tinnet fik vi vel for endel fra England; men imidlertid havde det den store Fordel at være varigt, og Arbejdslønnen til at danne det til Skaale, Fade, Tallerkener o. s. v., blev altsammen fortjent i Landet Fornærværende Tid kan ingen saaakaldede skikkelige Folk mere spise paa Tin, ja, kommer man ud paa Landet hos Bønder og den mindre Almue, har det engelske Stentøj saavel fordrevet det simplere Leertøj, som det varigere Tintøj hos de Fornemmere. Man har vel gjort adskillige Forsøg paa, at anlægge Fajansefabriker i Danmark, men de ere alle, som saamange andre Fabrikker, bortdøde, paa Grund af den hos os værende høje Arbejdsløn, og den Mangel paa patriotisk Aand, ikke at ville købe det Jndenlandske, saalænge det i Førstningen ikke har naaet den Fuldkommenhed, som udenlandske Fabriker ved deres længere Drivt og kraftigere Understøttelse af Nasionalrigdom o. s. v. kunne have, og derfor blive vi evig Slaver af, at købe det Fremmede. Jndsenderen er ogsaa blandt dem, som ved det engelske Bombardement have faaet meget sønderslaaet, blandt andet, Tallerkener, Fade o. s. v., nu vilde jeg gjerne være Patriot, og ikke købe eng Stentøj, men jeg er paa ingen Maade istand til at faae andet at spise paa, med mindre jeg skulde købe det alt for kostbare Porselin, og det har jeg ikke Raad til; Tintøj er ikke at saae, og om jeg kunde faae det, saa kan min Kons ikke lide det, og mine Piger ville ikke holde det rent. Hvorledes vil det gaae os, dersom Omstændighederne bleve saadanne, at her slet ingen Tilførsel blev af engelsk Stentøj? Dette giver mig Anledning til et Forslag. Unægtelig har det danske Porselinfabrik, gavnet Landet uendelig meget, og lad være det koster Regjeringen mere end det indbringer, saa er dets Produkt dog unægtelig en meget betydelig Nationalvinding, og dets Nytte troer jeg er langt større paa de almindelige og simplere Sorter, end paa de fine og kostbare Vare. See vi alleneste paa den Artikel Kaffeog Thetøj, saa har det simplere Slags af disse næsten over hele Danmark fordrevet det Kinesiske, uagtet at danske Thekopper ere noget dyrere; men det ligger i 2de Omstændigheder, at det deels er stærkere, og dels, at naar man slaaer enkelte Stykker itu, saa meget let kan holde det komplet i det Mønsteret er ens eller at man kan faae enkelte Stykker af det Mønster man vil have. *) Porselins Bordstell til Stads, har endog for det meste fordrevet det Kinestske, men det er kun for de Formuende. *) De engelske Fajansefabriker begyndte at gjøre Kopper i samme Smag som Porselinet, og skjøndt de ere meget ringere i Godhed, saa formedelst deres lette Køb, begyndte de fra neden af at fordrive saavel kinesisk som dansk Porseelin. - Kolørt Fajanse er vel forbudet at indføres, og skulde være Kontraband; men hvilke af dette Slags Love overholdes? J Betragtning af Forestaaende troer Jndsenderen, at kunne gjøre et for Landet saare vigtigt Forslag til Direktørerne for Porselinsfabriken: det var, om samme ville lægge en Plan, og iværksætte den, til at fabritere et Slags meget simpelt, om man vilde saa kalde det, Nationalporseelin, det blev naturligvis dyrere end Fajanse, men det maatte være meget lettere Køb, end som Porselinet nu er; Talerkenerne kunde være mindre, og ikke saa massive, maaske Massen behøvede ikke at være saa fin, det maatte anbringes mindste mulige Malning derpaa; kort, alt anvendes der kunde gjøre det bedre Køb. For nærværende Tid koster en meget skrøbelig engelsk Stentøjs Talerken 10 St. naar Fabriken kunde levere saadant Gods, som omtalt, for 12 Sk., ja var det og noget mere, 1 Mk. eller dyrere, saa kan der ingen Tvivl være om, at det vilde meget fordrive det Fremmede, og ved den stærke Afsætning, som Fabriken ved dette uforbigængelig ville faae, kunde det maaske i Tiden endnu levere det for bedre Køb.